Senat Republike Srpske

**Senat Republike Srpske** je savjetodavno tijelo najviših ustavnih institucija Republike Srpske.

Senat razmatra pitanja od posebnog značaja za politički, nacionalni, ekonomski i kulturni razvoj Republike Srpske i najvišim ustavnim institucijama dalje mišljenje o pitanjima iz njihove nadležnosti.

Senat ima 55 članova koje imenuje predsjednik Republike. Za članove Senata imenuju se istaknute ličnosti iz javnog, naučnog i kulturnog života.

Sjednice Senata saziva i predsjedava im predsjednik Republike.

Organizacija i način funkcionisanja Senata uređuje se zakonom.

## Nadležnosti

Senat Republike Srpske razmatra pitanja od posebnog značaja za politički, nacionalni, ekonomski i kulturni razvoj Republike Srpske i daje najvišim ustavnim institucijama mišljenje o tim pitanjima, kao što su:
* ustavnopravni položaj Republike Srpske i spoljnopolitička pitanja u skladu sa suverenitetom i teritorijalnim integritetom Bosne i Hercegovine;
* donošenje izmjena Ustava Republike Srpske i nacrte sistemskih zakona;
* pitanja rada institucija Bosne i Hercegovine u vezi sa statusnim pitanjima Republike, kao i pitanja odnosa između entiteta u Bosni i Hercegovini;
* razvojna i privredna pitanja Republike Srpske;
* pitanja izbjeglica, raseljenih lica i povratnika;
* pitanja koja se odnose na prava Republike Srpske na specijalne i paralelne odnose sa susjednim državama, kao i pitanja razvoja odnosa sa iseljeništvom širom svijeta;
* i druga važna pitanja od značaja za Republiku Srpsku i njene narode i građane.

## Sjednice Senata Republike Srpske

Sjednice Senata Republike Srpske nakon obnove ove institucije 2009. godine: 
# Prva sjednica Senata Republike Srpske 15. maj 2009. godine u Banjaluci 
# Druga sjednica Senata Republike Srpske 23. novembar 2009. godine u Banjaluci

## Članovi Senata Republike Srpske
### Saziv Senata Republike Srpske 2009. godine
* Dr Duško Jakšić, direktor Ekonomskog instituta, Banja Luka, savjetnik Premijera Republike Srpske za ekonomska pitanja
* Aleksa Buha, akademik ANURS, bivši Ministar spoljnih poslova Republike Srpske
* Milutin Vujić, 
* Milutin Vučkovac, 
* Jelena Guskova, doktor istorijskih nauka, akademik SANU
* Branko Đerić, bivši predsednik Vlade Republike Srpske
* Milorad Ekmečić, akademik ANURS i SANU, srpski istoričar
* Milorad Zakić, 
* Ljubomir Zuković, srpski književnik, bivši ministar u Vladi Republike Srpske i akademik ANURS
* Predrag Lazarević, srpski književni kritičar
* Arije Livne, diplomata, savjetnik predsednika Vlade Republike Srpske
* Vladimir Lukić, bivši predsednik Vlade Republike Srpske
* Zdravko Marjanac, profesor
* Miroslav Mikeš, advokat i pravnik
* Branko Milanović, srpski književnik, akademik ANURS
* Manojlo Milovanović, penzionisani general-pukovnik Vojske Republike Srpske
* Stevo Mirjanić, srpski doktor nauka
* Svetozar Mihajlović, 
* Mitropolit dabrobosanski Nikolaj (Mrđa), mitropolit Srpske pravoslavne crkve
* Milimir Mučibabić, srpski sociolog 
* Bosa Nenadić, srpska pravnica
* Slobodan Pavlović, srpski privrednik
* Borislav Paravac, srpski političar 
* Slobodan Perović, srpski pravnik
* Nikola Poplašen, bivši predsednik Republike Srpske
* Živko Radišić, srpski političar
* Ranko Risojević, srpski književnik
* Željko Rodić, 
* Radmila Smiljanić, prvakinja Opere Narodnog pozorišta u Beogradu 
* Slavenko Terzić, srpski istoričar
* Milan Tomić, srpski pravnik
* Ivan Tomljenović, bivši potpredsednik Republike Srpske
* Jovica Trkulja, srpski pravnik
* Branko Tupanjac, srpski privrednik
* Dragan Čavić, bivši predsednik Republike Srpske
* Ivanka Šego,
* Đemal Kolonić, redovan profesor Elektrotehničkog fakulteta, Banja Luka (umro)

### Saziv Senata Republike Srpske 1996. godine
* Smilja Avramov, stručnjak za međunarodno pravo
* Aleksa Buha, akademik ANURS, bivši ministar spoljnih poslova Republike Srpske
* Milorad Ekmečić, akademik ANURS i SANU, srpski istoričar
* Milivoje Ivanišević, predsednik Instituta za istraživanje srpskih stradanja u XX vijeku
* Dragoš Kalajić, srpski slikar, novinar i pisac
* Momo Kapor, srpski književnik i akademik ANURS
* Nenad Kecmanović, srpski politikolog
* Momčilo Krajišnik, bivši predsednik Narodne skupštine Republike Srpske
* Vasilije Krestić, srpski istoričar i akademik SANU
* Predrag Lazarević, srpski književnik
* Slavko Leovac, bivši predsednik i član ANURS
* Savo Lončar, savjetnik predsednika Vlade Republike Srpske
* Vojislav Lubarda, srpski književnik
* Gašo Mijanović, srpski pravnik, akademik ANURS
* Rajko Petrov Nogo, srpski književnik
* Vlado Strugar, srpski istoričar i akademik SANU i CANU
* Ljubomir Tadić, profesor filozofije i član SANU
* Slavenko Terzić, srpski istoričar
* Gojko Đogo, srpski književnik
* Veselin Đuretić, srpski istoričar
* Brana Crnčević, srpski književnik
* Kosta Čavoški, profesor i akademik SANU

## Povezano
* Vlada Republike Srpske
* Narodna skupština Republike Srpske

## Reference

## Izvori
* Vlada Republike Srpske: Premijer Dodik prisustvovao prvoj sjednici Senata Republike Srpske 
* Večernje Novosti: Senat Republike Srpske - Desna ruka sistema 15.05.2009 
* Predsednik Republike Srpske: Održana Druga sjednica Senata Republike Srpske 23. novembar 2009. 
* Ustavni sud Republike Srpske: Senat Republike Srpske  
* eNovosti: Senatori Poplašen, Radišić i Milovanović 20.04.2009.  
* Frontal: Senat Republike Srpske: Prva sjednica novog saziva 15.05.2009. 
* Glas Srpske: Među senatorima i bivši predsednici 19.04.2009.  
* Predsednik Republike Srpske: Članovi Senata Republike Srpske